b'\n_START_ARTICLE_\nFormula 1 sezona 2014\n_START_PARAGRAPH_\nSezona Formule 1 2014 je petin\xc5\xa1estdeseta sezona Svetovnega prvenstva Formule 1 pod okriljem FIE, ki se je za\xc4\x8dela 16. marca 2014 z dirko za Veliko nagrado Avstralije, kon\xc4\x8dala pa se je 23. novembra 2014 z devetnajsto dirko sezone za Veliko nagrado Abu Dabija, ko so bile prvi\xc4\x8d podeljene dvojne to\xc4\x8dke. Nova dirka je bila Velika nagrada Rusije, po desetih sezonah je spet potekala Velika nagrada Avstrije, iz koledarja sta izpadli Velika nagrada Indije in Velika nagrada Koreje. Dirka\xc5\xa1ki naslov je osvojil Britanec Lewis Hamilton, mo\xc5\xa1tvenega pa Mercedes.'